armvectores/hy_wikipedia_2023 huggingface dataset:
Ջեյմս Վոսս

|}
Ջեյմս Շելթոն Վոսսը (անգլ.՝ James Shelton Voss) (մարտի 3, 1949(1949-03-03), Cordova, Ուոքեր շրջան, Ալաբամա, ԱՄՆ), աշխատում է ՆԱՍԱ-ում, որպես  տիեզերագնաց։ Վոսսը տիեզերք է թռել հինգ անգամ։ Նա նաև ծառայել է  տիեզերական կայանում, որպես  շահագործման գրասենյակի թռիչքային գործողությունների փոխնախագահ։ 
Վոսսը նաև Կոլորադոյի համալսարանի գիտաշխատող է։


== Կենսագրություն ==
Վոսսը ծնվել է 1949 թվականի մարտի 3-ին Ալաբամա նահանգի Կորդովա քաղաքում և մեծացել է Ալեքպեյի Օպելիկայում իր տատիկի և պապիկի տանը։ Մանկության տարիներին կարդացել է մի շարք գիտական ​​գրքեր, որոնցից մոտ կեսը տիեզերքի մասին։ Հաճախել է Օպելիկա ավագ դպրոցը, որտեղ մասնակցել է ըմբշամարտի, և  ֆուտբոլի դպրոցական առաջնություններին։
Ավարտելուց հետո Վոսսը ընդունվում է Աուբուռն համալսարան։ Համալսարանում նույնպես մասնակցում է ըմբշամարտի առաջնություններին։ Վոսսը նաև հանդիսացել է Theta Xi եղբայրության Beta Zeta խմբի անդամ, որտեղ 1970-1971 ուսումնական տարվա ընթացքում ծառայել է, որպես խմբի հրամանատար։ 1972 թ. համալսարանի ավիացիոն տեխնիկայի բաժինը ավարտելուց հետո նշանակվում է, որպես  երկրորդ կարգի լեյտենանտ ԱՄՆ զինված ուժերում։ 1974 թ. ստացել է Ավիացիոն տեխնիկայի գիտությունների մագիստրոսի կոչում։


== Կարիերան ==
Համալսարանը ավարտելուց հետո Վոսսը պարգևատրվում է մի շարք մրցանակներով։ Վոսսը ծառայում է որպես դասակի ղեկավար Արևմտյան Գերմանիայի 2-րդ գումարտակի 48-րդ ստորաբաժանմունքում, հետախուզության աշխատակից և <<C>> ընկերության հրամանատար։ 1979 թվականին վերադառնում է Միացյալ Նահանգներ, ներկա  է գտնվում հակահրդեհային սպայական առաջադիմության դասընթացին, ընդգրկվելով հրամանատարների ցուցակի մեջ։ Դասավանդում է Միացյալ Նահանգների ռազմական ակադեմիայի մեխանիկայի ֆակուլտետում։ Ուեսթ Փետում Վոսսը մասնակցել է ՆԱՍԱ-ի Ամառային ծրագրի հետազոտական ​​աշխատանքներին և ստանում է Ուիլյամ Պ. Կլեմես Ջրին կրթության գերազանցության պարգևը, որպես ակադեմիայի առաջատար պրոֆեսոր։ Այնուհետև նա մասնակցում  է ԱՄՆ ռազմածովային դպրոցի փորձնական թեստին, 1983 թ-ին ստանում է ևս մեկ ուսանողական մրցանակ։ Դրանից հետո Վոսսը մասնակցում է Զինված ուժերի անձնակազմի քոլեջի կողմից կազմակերպված մրցույթին։ Հետագայում Վոսսը նշանակվում է, որպես թռիչքի փորձարկման ինժեներ / հետազոտական ​​եւ զարգացման համակարգող։ Նա ՆԱՍԱ-ի անդամ դառնալուց առաջ  մասնակցում է  թռիչքի թեստային ծրագրերի։ ՆԱՍԱ-ում աշխատել է Ջոնսոնի տիեզերական կենտրոնում 1984 թ. Նոյեմբերից մինչեւ 1987 թ. Հունիսը։ Աշխատել է որպես STS-51-D, STS-51-F, STS-61-C և STS-51- L փորձագետ։ 1987 թվականի  հունիսին Ջեյմս Վոսսը պարգևատրվել է ՆԱՍԱ-ի կողմից։


== Տիեզերագնաց ==
Վոսսը 1988 թ. Օգոստոսին ավարտում է մեկամյա ուսումնական և գնահատման ծրագիրը, որը նրան որակավորում է որպես տիեզերական փոխադրման գծով մասնագետ։ Նա աշխատում է  թռիչքի անձնակազմի ներկայացուցչությունում, որպես փորձագետ։ Նրա երրորդ տիեզերական թռիչքից հետո  երկու տարի անցկացնում է Ռուսաստանի Սթար քաղաքում, Յուրի Գագարինի  ուսումնական կենտրոնում։ Նա աշխատել է որպես STS-84 / Mir 23 / Mir 24 / STS-86: Հինգերորդ թռիչքից հետո Վոսսը ծառայել է որպես տիեզերական կայանի  թռիչքային գործողությունների փոխնախագահ։


== Ծանոթագրություններ ==


== Արտաքին հղումներ ==
biography of James S. Voss
(8440) Ուիջեն

(8440) Ուիջեն (անգլ.՝ Wigeon), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,779531 ա. մ., առավելագույնը մոտենում է 2,387 ա. մ. հեռավորության վրա և հեռանում 3,1721 ա. մ.։ Արեգակի շուրջ մեկ ամբողջական պտույտ է կատարում 1692,61 երկրային օրվա ընթացքում, իր ուղեծրով շարժվելով միջինում 0,21269 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,74° անկյուն։
Ուիջեն աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8440) Ուիջեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆյոդոր Բուխհոլց

Ֆյոդոր Ֆյոդորովիչ Բուխհոլց (Russian: Фёдор Фёдорович Бухгольц), ծնյալ՝ Թեոդոր Բուխհոլց (հունիսի 9, 1857(1857-06-09), Վլոցլավեկ, Վլոցլավսկյան նեղուց, Վարշավայի նահանգ, Լեհական թագավորություն, Ռուսական կայսրություն - մայիսի 7, 1942(1942-05-07), Լենինգրադ, ՌԽՖՍՀ, ԽՍՀՄ), լեհական ծագմամբ ռուս նկարիչ, գրաֆիկական նկարիչ և կերպարվեստի ուսուցիչ, որն ուներ նաև գերմանացի նախնիներ։ Մասնագիտացել էր կենցաղային ժանրում և պատմական տեսարանների պատկերման մեջ։ Որոշ գործեր դարձել են հանրաճանաչ բացիկներ։


== Կենսագրություն ==
Թեոդոր Ալեքսանդր Ֆերդինանդ Բուխհոլցը ծնվել է Վոլոցլավեկ քաղաքում՝ Էլիանորա (օրիորդական ազգանուն) Ֆոթկեի  և Թեոդոր Գուստավ Բուխհոլցի ընտանիքում, որը տպագրահաստոց  ուներ։ Իր հայրենի քաղաքում գիմնազիան ավարտելուց հետո ընդունվել է Սանկտ Պետերբուրգի գեղարվեստի ակադեմիա, որտեղ 1878-1886 թվականներին սովորել է Պավել Չիստյակովի և Վալերի Յակոբիի մոտ։ Հետագայում, երկար ժամանակ Թեոդորը ինքն էլ դասավադել է Սանկտ Պետերբուրգի գեղարվեստի ակադեմիայում։ 1880-1882 թվականներին արժանացել է երեք արծաթե մեդալի։ 1885 թվականին արժանացել է ոսկե մեդալի և «Արտիստ» տիտղոսի իր «Դեդալոս» և «Իկարոս» նկարների համար։ 1888 թվականից հետո մասնակցել է ակադեմիայի ցուցահանդեսներին, ինչպես նաև «Ռուս ջրանկարիչների ընկերության» ցուցահանդեսներին։
Դեռևս ուսանողական տարիներից սկսել է աշխատել է որպես գրաֆիկաական նկարիչ՝ նկարազարդումներ կատարելով« Նիվա», «Սևեր» (գրական ամսագիր) և «Հայրենիք» (գիտական/պատմական լրագիր) ամսագրերի համար։ 1891 թվականին միացել է «Ռուսաստանի նկարիչների ասոցացիային»։ 1893-1919 թվականներին որպես ուսուցիչ աշխատել է Արվեստների խրախուսման կայսերական միությունում։ 1902 թվականին նա հաղթել է Սանկտ Պետերբուրգի երկուհարյուրամյակին նվիրված մեդալ նախագծելու մրցույթը։ Հիմնականում նկարել է ճակատամարտեր, բնատեսարաններ և կենցաղային ժանրի նկարներ՝ մոդեռն ոճով։ Նկարների մեծ մասը ցուցադրել է Սանկտ Պետերբուրգում, միաժամանակ ցուցադրություն ունեցել Վարշավայի «Զաչատա» արվեստի ազգային պատկերասրահում։
Ռուսական հեղափոխությունց հետո ներգրավվել է ագիթպրոպի ստեղծման գործում և օգնել է հեղափոխական տոնակատարությունների ծրագրերի կազմակերպմանը։ 1918 թվականին ստեղծել է էսքիզներ Պետրոգրադում (Սանկտ Պետերբուրգ) մեկամյակի տոնակատարությունների համար, որոնցից է՝ Վասիլևսկի կղզու հաղթանակի կամարը։ 1924 թվականին դարձել է Հեղափոխական Ռուսաստանի նկարիչների ասոցացիայի անդամ և 1932 թվականից՝ Ռուս նկարիչների միության անդամ։ 1919-1932 թվականնրի ընթացքում դասավանդել է տարբեր միջնակարգ դպրոցներում և մշակույթի տներում։ Նրա կինը Ռուսաստանի առաջին կին քանդակագործ Մարիա Դիլլոնն էր։ Մահացել է Լենինգրադի շրջափակման ժամանակ և հուղարկավորվել Սմոլենսկի լյութերական գերեզմանատանը։


== Աշխատանքների ընտրանի ==

		
		
		


== Ծանոթագրություններ ==


== Արտաքին հղումներ ==
Կաղապար:Commonscat inline
Սերգեյ Կռիլով (դիվանագետ)

Սերգեյ Կրիլով (ռուս.՝ Серге́й Бори́сович Крыло́в, հոկտեմբերի 26, 1949(1949-10-26), Մոսկվա, ԽՍՀՄ), ռուսական դիվանագետ, կորպորատիվ մենեջեր։


== Կենսագրություն ==
1971 թվականին ավարտել է Մոսկվայի միջազգային հարաբերությունների պետական ինստիտուտը «Միջազգային արժութային և վարկային հարաբերություններ» մասնագիտությամբ։
1971 թվականից սկսել է զբաղվել դիվանագիտական գործունեությամբ։

1992-1993 թվականներին՝ ՌԴ ԱԳՆ-ի գործադիր քարտուղար։
1993-1996 թվականներին՝ ՌԴ արտաքին գործերի նախարարի տեղակալ։
1996-1997 թվականներին՝ Ժնև քաղաքում ՄԱԿ-ի ներկայացուցչությունում և այլ միջազգային կազմակերպություններում ՌԴ մշտական ներկայացուցիչ։
1997-2004 թվականներին՝ Գերմանիայում Ռուսաստանի Դաշնության արտակարգ և լիազոր դեսպան։2004 թվականից՝ ԱՖԿ «Սիստեմա» միջազգային կապերի դեպարտամենտի ղեկավար։
Արտասահմանում գիտության և մշակույթի ռուսաստանյան կենտրոնների գործունեությունը համակարգող միջգերատեսչական խորհրդի անդամ։
Ամուսնացած է։ Ունի երկու երեխա։


== Դիվանագիտական աստիճան ==
Արտակարգ և լիազոր դեսպան (1993 թվականի ապրիլի 24)


== Ծանոթագրություններ ==


== Արտաքին հղումներ ==
Руководителем департамента международных связей АФК «Система» назначен Сергей Крылов(չաշխատող հղում)
С. Б. Крылов
Ֆելլոդենդրոն ամուրյան

Ֆելլոդենդրոն ամուրյան (լատ.՝ P. amurense Rupr.), սապատազագիների ընտանիքի, ֆելլոնդենդրոն ցեղի բույս։


== Նկարագրություն ==
Տերևաթափ ծառեր են՝ մինչև 26 մ բարձրությամբ, 50 (երբեմն՝ 70) սմ բնի տրամագծով, ուղղաձիգ կամ փոքր-ինչ ծռմռված բնով, որը ծածկված է մինչև 7 սմ հաստությամբ, փափուկ, ճկուն, թավշանման, գորշամոխրավուն, խոր ճաքեր ունեցող խցանաշերտով։ Միամյա շիվերը ծածկված են կնճռոտ նարնջադեղնավուն կամ դեղնամոխրավուն կեղևով։ Տերևները կազմված են 5-1 3 տերևիկներից, որոնք երկարավուն-նշտարաձև են, մինչև 10 սմ երկարությամբ, սրածայր, սեպաձև հիմքով, ամբողջաեզր կամ թեթևակի աղեղնաեզր, վերևի կողմից՝ բաց կանաչավուն, մանր գեղձիկներով, նոր բացված ժամանակ՝ թավշամազմզուկապատ, ավելի ուշ՝ մերկ, նստադիր կամ համարյա նստադիր։ Շփելու դեպքում տհաճ հոտ են արձակում։ Ծաղիկները հավաքված են հուրանանման ծաղկաբույլերում, որոնց առանցքը մազմզուկապատ է։ Կորիզապտուղները գնդաձև են կամ տանձաձև, մոտ 1 սմ տրամագծով, սև, փայլուն, տհաճ հոտով, դառը, համարյա սև, ցանցանման մակերեսով, 5 (հազվադեպ՝ 10) սերմերով։ Ծաղկում է հունիս-հուլիս ամիսներին, պտուղները հասունանում են սեպտեմբեր-հոկտեմբերին։
Աճում է գետահովիտներում, սոպկաների լանջերում, ծովի մակարդակից 300-400 մ բարձրության վրա։ Արագ է աճում։ Ապրում է 250-300 տարի։ Արմատային համակարգը առանցքային է, խոր գնացող, լավ ճյուղավորված։
Բավականին ցրտադիմացկուն է և ստվերատար։ Լավ է աճում չափավոր խոնավ, խոր, թեթև ավազակավային, սննդանյութերով հարուստ հողերում։ Լավ է դիմանում նաև գերխոնավությանը, ժամանակավոր ողողումներին, վատ է դիմանում ճահճացմանը։ Տալիս է առատ արմատային, բունը կտրելու դեպքում՝ նաև բնային, մացառներ։
Մեր հանրապետությունում մշակվում է Երևանում, Վանաձորում և Սևանում։


== Տարածվածություն ==
Տարածված է հեռավոր արևելքում (Ամուրի մարզի հարավ-արևելքում, Խաբարովսկի և Պրիմորսկի երկրամասերում, Ամուր գետի ավազանում և Ուսուրիայում), հյուսիսարևելյան Չինաստանում, Կորեայում։


== Կիրառություն ==
Կեղևը առաջին հավաքի դեպքում օգտագործում են մամլած իրեր, իսկ երկրորդ հավաքից՝ խցան պատրաստելու համար։ Լուբից ստանում են դեղին ներկ և մինչև 18 տոկոս տանիդներ, օգտագործում են գործվածքներ և կաշիներ ներկելու համար։ Պտուղներից կանաչ ներկ են ստանում։ Կեղևում և պտղամասում պարունակվում է բերիդին ալկալոիդը:


== Ծանոթագրություններ ==
Իրիկ (այլ կիրառումներ)

Իրիկ, կարող է վերաբերել՝

Իրիկ - գյուղ Արևմտյան Հայաստանում, Բիթլիսի վիլայեթի Մշո գավառում
Իրիկ - գետ Ռուսաստանում, Բակսանի վտակը
Իրիկ - գյուղ Ռուսաստանի, Բաշկորտոստան հանրապետության Ալշեևսկի շրջանի կազմում
Արաբական Միացյալ Էմիրությունների քաղաքներ

Միացյալ Արաբական Էմիրությունների քաղաքները հետևյալներն են՝

Աբու-Դաբի
Ալ-Ային
Աջման
Դիբբա
Դուբայ
Խոր-Ֆակկան
Կալբա
Շարջա
Ռաս-ալ-Խայմա
Սիլա
Ումմ-ալ-Քուվեյն
Ֆուջեյրա
Խեժափիճի եվրոպական

Խեժափիճի եվրոպական (լատ.՝ Larix decidua), սոճազգիներ ընտանիքի, խեժափիճի ցեղի բույս։


== Նկարագրություն ==
Խոշոր ծառեր են՝ 30-50 մ բարձրությամբ և 80-150 սմ բնի տրամագծով։ Աճում են չափազանց արագ։ Փշատերևները ունեն 10-40 մմ երկարություն և 0,6-1,6 մմ լայնություն, բաց կանաչավուն են, հաճախ կապտավուն երանգով, կարճացած ընձյուղների վրա դասավորված են 20-40-ական փնջերով։ Կոները ձվաձև են կամ երկարավուն-ձվաձև, 20-60 մմ երկարությամբ, գորշավուն, կազմված 6-8 շարքերով, դասավորված 45-70 թեփուկներից։ Սերմնային թեփուկները թեթևակի կերպով դեպի դուրս են փքված, մեջքի կողմում ունեն երկայնակի շերտեր, ամբողջական են, ալիքաեզր, մերկ կամ թեթևակիորեն պատած մազմզուկներով։ Ծածկող թեփուկները օվալաձև են, երկար, սուր ծայրերով, որոնք դուրս են գալիս սերմնային թեփուկի սահմաններից։


== Տարածվածություն ==
Տարածված է Ալպերում և Կարպատյան լեռներում։ Աճում է հիմնականում 1000-2500 մ բարձրության վրա, գլխավորապես լավ լուսավորված, նոսր տնկարկներում։
Ապրում է մինչև 500 տարի։
Արմատային համակարգը առանցքային է՝ խորը գնացող։ Հաճախ տուժում է ուշ գարնանային ցրտահարություններից, ինչպես նաև վնասատուներից և հիվանդություններից։ Վատ է տանում հողի ճահճացումը։ Չափազանց լուսասեր է։ Հողի նկատմամբ պահանջկոտ չէ։ Լավ է դիմանում քաղաքի յուրահատուկ պայմաններին և հատկապես
ծխին ու գազին։
Երևանում հանդիպում է ընդամենը մի քանի օրինակ, ընդ որում ամենախոշորը 28 տարեկան հասակում ունի 3 մ բարձրություն՝ 15 սմ բնի տրամագիծ։ Աճը խիստ ճնշված է։


== Կիրառություն ==
Էկոլոգիական խումբը՝ V: Խորհուրդ է տրվում լայնորեն փորձարկել մեր հանրապետության պայմաններում։ Մշակության հավանական շրջանները՝ 7, 9-10, 19-20:


== Ծանոթագրություններ ==
Եգիպտացորեն

Եգիպտացորեն (Zea mays), մայծ, սիմինդր, խոշոր հատիկներով բույս է, որը դեռևս նախապատմական ժամանակաշրջանում մշակում էին Կենտրոնական Ամերիկայի բնիկները։ Միամյա խոտաբույս է, եգիպտացորեն դասի միակ մշակաբույսն է։ 
Բաժանվում է ինը բուսաբանական խմբերի։


== Կառուցվածք ==
Մայծը բարձրահասակ խոտաբույս է, հասնում է 3 մ բարձրության։ Ունի լավ զարգացած արմատների թելքային համակարգ։ Արմատները խորանում են մինչև 100-150 սմ։ Ցողունի ստորին հանգույցներում կարող է առաջանան օդային հենարանային արմատներ, որոնք ցողունին պաշտպանում են ընկնելուց և բույսին մատակարարում են ջուր և սննդանյութեր։
Ցողունն ուղղաձիգ է, 7 սմ տրամագծով, առանց ներսի խոռոչի (ի տարբերություն հացաբույսերից շատերի)։Տերևներն աճում են յուրաքանչյուր հանգույցից, խոշոր են, գծային, նշտարաձև, մինչև 10 սմ լայնությամբ և 1 մ երկարությամբ։
Ցողունի գագաթը վերջանում է արական ծաղկաբույլի երկար փնջով։


== Արտադրություն ==
Եգիպտացորենը լայնորեն մշակվող բույս է ամբողջ աշխարհում։ Միացյալ Նահանգներում հավաքվում է ամբողջ աշխարհի բերքի 40%-ը։ Մյուս խոշոր արտադրողներն են Չինաստանը, Բրազիլիան, Մեքսիկան։ 
2009 թ. ամբողջ աշխարհում եգիպտացորենի մշակության տակ է եղել 159 մլն. հա տարածություն։


== Ծանոթագրություններ ==
Ջուլիո Ռոմանո

Ջուլիո Ռոման (իտալերեն՝ Giulio Romano, հայտնի է որպես Ջ. Պիպի, Pippi, 1499[…], Հռոմ, Պապական մարզ - նոյեմբերի 1, 1546[…], Մանտովա, Մանտուա, Լոմբարդիա), իտալացի նկարիչ և ճարտարապետ, Ռաֆայելի աշակերտներից ամենանշանավորը, մաներիզմի արվեստի հիմնադիրներից ու նրա ամենայուրօրինակ ներկայացուցիչներից մեկը։ Աշխատել է հիմնականում Հռոմում, սակայն նրա ամենաառանձնահատուկ աշխատանքը՝ Պալացո դել Տեն, գտնվում է Մանտուայում։


== Պատմությունը ==
Ջուլիո Ռոմանոն ծնվել է Հռոմում։ Օգնել է Ռաֆայելին իր հիմնական աշխատանքները կատարելիս, մասնավորապես Վատիկանում Էլիդորի և դել-Ինչենդիոյի ստանցաները, ստեղծել մի քանի որմնանկարներ Ֆարնեզինայում, ինչպես նաև Ռաֆայելի նախագծով սկսել է կառուցել Վիլլա Մադաման։ Ջուլիո Ռոմանոն ինքնուրույն աշխատել սկսել է միայն Ռաֆայելի մահվանից հետո, երբ նրան հանձնարարվել է ավարտել իր ուսուցչի սկսած աշխատանքները, ինչպիսիք են Վատիկանի Կոնստանտինի դահլիճները (Կոնստանտինի ճակատամարտը)։ 

Ջուլիո Ռոմանոյի գործունեության հռոմեական շրջանում ստեղծվել են նաև առասպելական բովանդակությամբ որմնանկարները Լանտե և Մադամա վիլլաներում և եկեղեցական բեմերի մի քանի նկարներ, ինչպիսիք են «Աստվածամայրը Հիսուս Քրիստոսի և Հովհաննեսի հետ» (գտնվում է Սուրբ Պետրոսի խորանում, Հռոմ), «Սուրբ Ստեփանոսի նահատակությունը» (Սուրբ Ստեփանոսի եկեղեցի, Ջենովա) և «Մադոննան» (Դրեզդենի պատկերասրահ։ Ջուլիո Ռոմանոյի առաջին ստեղծագործությունները տոգորված են ռաֆայելյան ոգով և նմանվում են մեծ նկարչի ստեղծագործություններին իրեն կոմպոզիցիայով և երանգապնակով, ինչը մասամբ պայմանավորված է նրանով, որ դրանցից ոմանք կատարվել են ըստ նրա էսքիզների։ Ժամանակի ընթացքում, սակայն, Ռաֆայելի ազդեցությունը Ջուլիո Ռոմանոյի աշխատանքի վրա աստիճանաբար վերացել է, և նրա հետագա աշխատանքները լիովին օտար են ռաֆայելյան ոճին։
Անբնականությունը, ռիսկային և ոչ բնական դիրքերի ու չափազանցության միտումը հատկապես վառ կերպով դրսևորվում է Ջուլիո Ռոմանոյի՝ Մանտուայում ստեղծված աշխատանքներում, ուր նրան հրավիրել է հերցոգ Ֆեդերիկո Գոնզագան։ Այնտեղ՝ հերցոգի պալատում, նա նկարել է որմնանկարներ՝ նվիրված Դիանայի առասպելին ու Տրոյական պատերազմին։
Մանտուայում Ջուլիո Ռոմանոյի ամենահայտնի աշխատանքն իր կողմից կառուցված Պալացո դել Տեի ձևավորումն է։ Վերջինիս ճարտարապետությունը մաներիզմի դարաշրջանի ոճի վառ օրինակ է։ Այդ պալացոյի համար ստեղծված «Տիտանների տապալումը» (1532-34) հսկայական որմնանկարը կարելի է համարել Ջուլիո Ռոմանոյի ստեղծագործության երկրորդ շրջանի ամենաբնորոշ օրինակը։
Նրա աշակերտների թվում էր, մասնավորապես, Ջուլիո Անտոնիո Բոնասոնեն։


== Ծանոթագրություններ ==


== Գրականություն ==
Виппер Б.Р. Итальянский Ренессанс. XIII-XVI века. — Москва: Искусство, 1977. — Т. 2. — С. 207—209. — 243 с.


== Արտաքին հղումներ ==
«Романо, Джулио»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Работы в музеях мира
Արփի Արարատյան

«Արփի Արարատյան», բանասիրական, տնտեսական և ուսումնական ամսագիր։ Լույս է տեսել 1853-1855 թվականներին, Զմյուռնիայում։ Խմբագիր-հրատարակիչներ՝ Հարություն, Կարապետ և Սարգիս Տետեյաններ։ Ունեցել է պահպանողական ուղղություն և այդ հայեցակետից պրոպագանդել է ազգային լուսավորության զարգացման, կրթական-մշակութային ընկերություններ հիմնելու խնդիրները։ Ազգային հոգևոր արժեքները և հայ պատմական անցյալն արժեքավորելու նպատակով տպագրել է բանասիրական հոդվածներ, հայ թագավորների զինանշանները, պատմական թեմաներով բանաստեղծություններ։ 
Տպագրել է Հարություն Ալամդարյանի, Ռ. Փափազյանի, Հ. Անդրեյանի բանաստեղծությունները։ Հրատարակել է Շատոբրիանի, Լամարթինի գործերից և «Մարսելյեզ»-ի հայերեն թարգմանությունը։ Աշխատակցել են նաև Գ. Չիլինկիրյանը, Հ. Պալապանյանը, Մեսրոպյան վարժարանի աշակերտներ։


== Ծանոթագրություններ ==
Եվգենի Իվանով

Եվգենի Իվանով (ռուս.՝ Евге́ний Па́влович Ивано́в, հուլիսի 31, 1936(1936-07-31)), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (1999 թվականի փետրվարի 20)։


== Կենսագրություն ==
1972 թվականից զբաղվում է դիվանագիտական գործունեությամբ։

1997 թվականի մարտի 24-ից մինչև 2000 թվականի հունվարի 20-ը Բանգլադեշում զբաղեցրել է Ռուսաստանի Դաշնության արտակարգ և լիազոր դեսպանի պաշտոնը։


== Անձնական կյանք ==
Ամուսնացած է, ունի երկու երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ
1-ին դասի արտակարգ և լիազոր դեսպանորդ (1999 թվականի փետրվարի 20)


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Վալոր

Վալոր (իսպ.՝ Válor), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխարա Գրանադինա շրջանում։ Տարածքը կազմում է 59 կմ2։ Բնակչությունը՝ 702 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 119 կմ։
Դերասանուհին (ֆիլմ)

«Դերասանուհին» (ռուս.՝ «Артистка»), 2007 թվականի ռուսական գեղարվեստական ֆիլմ, որը նկարահանել է ռեժիսոր Ստանիսլավ Գովորուխինը։


== Սյուժե ==
Ֆիլմը պատմում է ոչ այնքան երիտասարդ ամուսնալուծված կնոջ ճակատագրի մասին, որը նման է շատ կանանց ճակատագրին։ Աննան կյանքում շատ հաջողակ չէ, նա աշխատում է թատրոնում որպես դերասանուհի, բայց ստանում է միայն երկրորդական աննշան դերեր, և բացի այդ, անձնական կյանքում էլ ամեն ինչ չէ, որ լավ է։ Չհուսահատվել և բոլոր անախորժությունները  վերապրել Աննային օգնում է նրա լավագույն ընկերուհին, որն ապրում է նրա հարևանությամբ։
Աննայի ընկերուհին՝ ուրախ և լավատես մարդ է։ Նա ոչ միայն լսում է իր հարևանի բոլոր վշտերը, կարեկցում և ապրումակցում նրան, այլև փորձում է բոլոր միջոցներով օգնել նրան՝ կազմակերպելու իր անձնական կյանքը։ Մի օր Աննան, որը հերթական անգամ հյուրընկալվում է ընկերուհուն, հանդիպում է մի տղամարդու, որին հետագայում սիրահարվում է։ Միևնույն ժամանակ թատրոնում նրան լավ դեր են առաջարկում։ Մինչև հերոսուհին կանգնում է  բարդ ընտրության առաջ՝ կարիերան կամ անձնական երջանկությունը։


== Դերերում ==


== Արտադրություն ==
Ֆիլմը նկարահանվել է մեկ ամսում՝ ռեժիսորի մյուս աշխատանքների միջև ընկած ժամանակահատվածում։ Ֆիլմի գլխավոր հովանավորն է Amway ընկերությունը՝ Artistry Time Defiance-ի արտադրանքի առաջմղման շրջանակներում։


== Հետաքրքիր փաստեր ==
Ֆիլմն սկսվում և ավարտվում գրիմի սենյակում դերասանուհիների տեսարանով։ Սկզբում ցուցադրվում է սենյակը ներկայացումից հետո և հնչում է «Տուրանդոտի վալսը» «Արքայադուստր Տուրանդոտ» (1922) ներկայացումից, որը ռուսական թատրոնի ոչ պաշտոնական հիմնն է։ Վերջում ցուցադրվում է գրիմի սենյակը ներկայացումից առաջ և հնչում է Գերտրուդայի խոսքը «Համլետից»։


== Ծանոթագրություններ ==


== Արտաքին հղումներ ==
«Դերասանուհին» ֆիլմը «Энциклопедия отечественного кино» կայքում
Կոնֆետ

Կոնֆետ (լատ.՝ confectum՝ «պատրաստված է»), արտադրանք՝ պատրաստված տարասեռ շաքարներից և շոկոլադից։ կոնֆետներ են կոչվում նաև շաքարի մեջ թաթախած մրգերը։
«Կոնֆետներ» եզրույթը առաջացել է դեղագործների մասնագիտական ժարգոնից։ 16-րդ դարում կոնֆետ էին կոչվում մշակված կամ շաքարի մեջ թաթախած միրգն ու մուրաբաները, որոնք օգտագործվում էին բժշկական նպատակներով։ Հետագայում եզրը ավելի լայն իմաստ ստացավ և վերաբերեց հրուշակեղենի և անուշեղենի որոշ տեսականու։


== Հրուշակեղենի տեսականի ==
կարամել, շաքարավենի (կոնֆետ)
իրիս
շոկոլադ, շոկոլադե կոնֆետներ
մատուտիկ  (ռուս. лакрица)
տրյուֆել
նշակարկանդակ 
պրալինե
պոմադային կոնֆետներ
մրգային
կաթնային
լիկյորով կոնֆետներ
վաֆլիով
բազմաշերտ
կրեմով
բատոն
ընկույզով (ինչպես նաև գրիլյաժ)
salmiach
ժելեով
շաքարամրգով
սառնաշաքար, նաբաթ
պաղպաղակովԱյս բոլոր հրուշակեղենները, որոնք տարբերվում են բաղադրություններով և  հատկություններով, պատրաստվում են տարբեր նյութերից և ձևավորվում են տարբեր ձևերով։


== Պատկերասրահ ==

		
		
		
		
		
		
		
		
		
		


== Ծանոթագրություններ ==
(8128) Նիկոմաքուս

(8128) Նիկոմաքուս (անգլ.՝ Nicomachus), աստերոիդ աստերոիդների հիմնական գոտում։ Հայտնաբերվել է 1967 թվականի մայիսի 6-ին Կառլոս Սեսկոյի և Առնոլդ Կլեմոլայի կողմից Էլ Լիոնսիտոյում։
Միջին հեռավորությունը Արեգակից կազմում է 3,126015 ա. մ., առավելագույնը մոտենում է 2,7793 ա. մ. հեռավորության վրա և հեռանում 3,4727 ա. մ.։ Արեգակի շուրջ մեկ ամբողջական պտույտ է կատարում 2018,76 երկրային օրվա ընթացքում, իր ուղեծրով շարժվելով միջինում 0,178327 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8128) Նիկոմաքուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրյուսելիզացիա

Բրյուսելիզացիա (ֆր.՝ bruxellisation, հոլ.՝ verbrusseling), քաղաքաշինության մեջ՝ քաղաքի վերաշինության անարխիկ մոտեցում, երբ կատարվում է պատմական շինությունների չհսկվող քանդում կամ նրանց կողքին ժամանակակիցների կառուցում։ Արտահայտությունն առաջին անգամ օգտագործվել է գերմանական Frankfurter Allgemeine Zeitung (հայերեն՝ ֆրանկֆուրտյան ընդհանուր թերթ) թերթում Բրյուսելում 1960-1970-ական թվականներին պատմական շենքերի մասսայական քանդման առիթով։


== Պատմություն ==
1958 թվականին Երկրորդ Համաշխարհային Պատերազմից հազիվ վերականգնված Բրյուսելը ընդունեց Expo '58 միջազգային ցուցահանդեսը։ Քաղաքային իշխանությունները, հասկանալով, որ հին քաղաքը չի կարող ընդունել հյուրերի հոսքը, որոշեցին հանել տրամվայի գծերը հիմնական փողոցներից և ասֆալտապատեցին այգիները։ Հետագա տարիներին անշարժ գույքի գործակալությունները, հենվելով տեղական ինքնավարման մարմինների աջակցության վրա, Հյուսիսային կայարանի տարածքում սկսեցին մասսայական շինարարություն։ «Ապագայի քաղաքի» կառուցման նպատակով շատ շենքեր քանդվեցին, և նրանց տեղը կառուցվեցին ժամանակակից գրասենյակներ։ Քանդվեցին և XVIII դարի շենքեր և համեմատաբար նոր «Ժողովրդական տունը»։ Փարիզի և Վիենայի 19-րդ դարի վերակառուցումներից Բրյուսելինը տարբերվում էր ոչ թե մասշտաբով, այլ միասնական պլանի և էսթետիկական որոշման բացակայությամբ։


== Բրյուսելյան փորձի առանձնահատկությունները ==
Բրյուսելում 1960-ական թվականներին տարածված էր փողոցները և շինությունները «կամավոր» վթարային վիճակի հասցնելու պրակտիկան։ Անշարժ գույքի գործակալությունները լուրեր էին տարածում շենքի քանդելու մասին և որոշ ժամանակ անց բնակիչներից էժան գնում էին տունը, դրանից հետո մնում էր սպասել, որ տունը անօգտագործելի վիճակի հասնի և քանդում էին։ Այդպես են քանդել 23 հարկանի Tour Lotto աշտարակը և նրա տեղը կառուցվել է 14 հարկանի Central Plaza-նԵրկրորդ առանձնահատկությունը այն էր, որ նախագծային գործունեությունը փակ էր և քննարկման ենթակա չէր։ Քաղաքում աշխատում էր կապալառուների, ճարտարապետների և շինարարների նեղ խումբ։


== Բրյուսելիզացիան մշակույթում ==
1992 թվականին բելգիական գրաֆիկական վեպերի շարքում լույս տեսավ Ֆրանսուա Սկույտենի և Բենուա Պետերսի «Brüsel» վեպը, որը իբր թե ապագայի քաղաք է, որի վերակառուցման հետևանքով բնական աղետ է սկսվում և քաղաքը կործանվում է։


== Ծանոթագրություններ ==
Ժուկովսկի գյուղական խորհուրդ (Գլոբինսկի շրջան)

Անվան այլ կիրառումների համար տե՛ս՝ Ժուկովսկի գյուղական խորհուրդ (այլ կիրառումներ)Ժուկովսկի գյուղական խորհուրդ  (ուկրաիներեն՝ Жуківська сільська рада), Ուկրաինայի Պոլտավայի մարզի Գլոբինսկի շրջանում։
2001 թվականի տվյալներով Ժուկովսկի գյուղական խորհրդում բնակվում էր 1043 մարդ։ Բնակավայրը զբաղեցնում է 61,60 կմ² տարածք։ Բնակչության խտությունը կազմում էր 16,93 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գերեվարված ազգեր

«Գերեվարված ազգեր», «Գերեվարված ժողովուրդներ» (անգլ.՝ Captive Nations), Միացյալ Նահանգներում երբեմն օգտագործվող եզրույթ, դարձվածքային արտահայտություն՝ այսպես կոչված ոչ ժողովրդավարական ռեժիմների պայմաններում գտնվող ազգերին նկարագրելու համար։ Սույն դարձվածքաբանությունը հայտնվել և առավել լայնորեն օգտագործվել է Սառը պատերազմի տարիներին՝ նկարագրելով կոմունիստական ռեժիմների տիրապետության տակ հայտնված ազգերին։
Միացյալ Նահանգների՝ սառը պատերազմին վերաբերող ռազմավարության շրջանակում, 1959 թվականին, համաձայն ԱՄՆ Կոնգրեսի ակտի՝ 86-90 օրինագծի, նախագահ Դուայթ Այզենհաուերի նախաձեռնությամբ կազմավորվեց Գերեվարված ժողովուրդների ազգային կոմիտե հակակոմունիստական փաստաբանական խումբը։ Խմբի ստեղծման գործում առանցքային դեր խաղաց ամերիկաբնակ ուկրաինացի տնտեսագետ և դիվանագետ Լև ԴոբրյանսկինՕրենքով սահմանվեց նաև «Գերեվարված ազգերի շաբաթ» (Captive Nations Week) նախաձեռնությունը, որն ավանդաբար անցկացվում էր ամեն տարվա հուլիսի երրորդ շաբաթվա ընթացքում։ Սույն քայլը նպատակ ուներ բարձրացնել հասարակության իրազեկվածությունը կոմունիստական և այլ ոչ ժողովրդավարական համարվող կառավարական ռեժիմների վերահսկողության տակ գտնվող ազգերի հիմնախնդիրների վերաբերյալ։
86-90 օրինագծի նախօրինակում որպես «գերեվարված ազգ» էին ներկայացվում հետևյալ երկրները՝

1917 թվականի ռուսական հեղափոխություններից և Ռուսաստանի քաղաքացիական պատերազմից (1917–1923) հետո Միացյալ Նահանգներ տեղափոխված պրոցարական ռուս գաղթականները քննադատությամբ մոտեցան 86-90 օրինագծին, քանի որ օգտագործելով «ռուսական կոմունիզմ» և «Կոմունիստական Ռուսաստանի իմպերիալիստական քաղաքականության» արտահայտությունները, օրենքը ենթադրաբար հավասարեցնում էր «ռուս», «կոմունիստ» և «իմպերիալիստ» հասկացությունները։ Մասնավորապես, ԱՄՆ-ի ռուսների կոնգրեսը պնդեց, որ օրինագիծն ավելի շատ հակառուսական էր, քան հակակոմունիստական, քանի որ «գերեվարված ազգերի» ցանկում չկար Ռուսաստանը, ենթադրաբար այդպիսով ակնարկելով, որ կոմունիստական հանցագործությունների մեղքը խճճված է ռուս ազգի վրա, այլ ոչ խորհրդային համակարգի։ Ամերիկաբնակ ռուս արձակագիր Անդրեյ Ցիգանկովն էլ օրնագծի պատրաստմանը մասնակցած Լև Դոբրյանսկուն մեղադրում էր ուկրաինացի ազգայանական լինելու մեջ։ Կոնգրեսի անդամները սկսեցին աշխատանքներ ծավալել օրինագիծը չեղյալ հայտարարելու համար։
Մինչ օրս Միացյալ Նահանգների պետության գլուխները շարունակում են «Գերեվարված ազգերի շաբաթը» նշելու ավանդույթը և ամեն տարի թողարկում են հռչակագրի նոր տարբերակ։ ԱՄՆ վերջին նախագահը, որը ճշգրտեց ռեպրեսիոն վարչակարգեր ունեցող երկրների ցանկը, 43-րդ նախագահ Ջորջ Բուշ կրտսերն էր, որի 2008 թվականի հռչակագրում նշվում էին Բելառուսը և Հյուսիսային Կորեան (1959-ին Բելառուսը նշվում էր որպես Սպիտակ Ռուտենիա)։ Բուշը երկու երկրների ղեկավարներին անվանեց բռնակալներ։
2009 թվականի հուլիսին «գերեվարված ազգերի շաբաթը» հայտարարելիս, 44-րդ Նախագահ Բարաք Օբաման նշեց, որ չնայած Սառը պատերազմը վաղուց ավարտվել էր, սակայն Նախագահ Էյզենհաուերի կողմից բարձրացված մտահոգությունները դեռ հիմնավոր էին։


== Ծանոթագրություններ ==


== Արտաքին հղումներ ==
Գերեվարված ազգերի շաբաթ հայտարարելու համատեղ բանաձև(անգլ.)
Ալեքսեևկա (գյուղ, Ռոմնիի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Ալեքսեևկա գյուղում բնակվում էր 275 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մխիթար Սեբաստացի կրթահամալիր

«Մխիթար Սեբաստացի» կրթահամալիր, ուսումնական հաստատություն Երևանում։ Իրականացնում է ամբողջական միջնակարգ (նախակրթական, հանրակրթական, ավագ), արհեստագործական, միջին մասնագիտական և լրացուցիչ կրթական ծրագրեր։ Հիմնվել է 1989 թվականին այն ժամանակ Խորհրդային Հայաստանի Կրթության և գիտության նախարարության կողմից և կրում է Մխիթար Սեբաստացու անունը։


== Կրթական ծրագիրը ==
Կրթահամալիրն իրականացնում է պետական այլընտրանքային (հեղինակային) կրթական ծրագիր, որի ընթացքում կարևորվում է սովորողի և ուսուցչի համատեղ ստեղծական աշխատանքը։ ՏՏ-ները և օտար լեզուները գործածվում են առաջին դասարանից։ Սովորողի նախասիրությունը ուսումնական պլանով որոշված գործունեություն է, որն իրականացվում է լաբորատոր-մասնագիտական միջավայրում։
Կրթահամալիրում գործում են բազմաթիվ ակումբներ, որոնցից են Գիտակների ակումբը, Անգլախոսների ակումբը, Հայրենագիտական ակումբը, Տիեզերք ակումբը, Էկոլոգների ակումբը, Բուսաբանների ակումբը, Երիտասարդ քիմիկոսների ակումբը, TV ակումբը և այլն։


== Մասնաճյուղ ուսումնական հաստատություններ ==
Արևելյան դպրոց-պարտեզ - Նոր դպրոց
Հյուսիսային դպրոց-պարտեզ - Գեղարվեստի դպրոց
Միջին դպրոց
Ավագ դպրոց
Քոլեջ


== Մասնաճյուղ-լրացուցիչ կրթության դպրոցներ և ուսումնական կենտրոններ ==


== Արտաքին հղումներ ==
Կրթահամալիրի կայքը
«Դպիր» էլեկտրոնային մանկավարժական ամսագիր
Տ. Հայրապետյան գրադարան Archived 2020-09-18 at the Wayback Machine.
Մեդիագրադարան
Պատանեկան ամսագրեր
Սեբաստացի TV
«Սեբաստացի» ռադիո Archived 2021-06-05 at the Wayback Machine.
«Սեբաստացիներ» երգչախումբ
Հայթաղի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Հայթաղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Վահան Տեր-Ղազարյան

Վահան Տեր-Ղազարյան (հուլիսի 20, 1950(1950-07-20), Երևան, Հայկական ԽՍՀ, ԽՍՀՄ - սեպտեմբերի 28, 2021(2021-09-28), Երևան, Հայաստան), հայ արձակագիր, դրամատուրգ, կինոսցենարիստ։ Հայաստանի գրողների միության անդամ (1989)։


== Կենսագրություն ==
Վահան Տեր-Ղազարյանը ծնվել է 1950 թվականի հուլիսի 20-ին, Երևանում։ Ավարտել է Մոսկվայի Մ. Գորկու անվան գրականության ինստիտուտը։ Աշխատել է «Սովետական գրող» հրատարակչությունում, Հայաստանի պատմաճարտարապետական հուշարձանների գլխավոր վարչությունում, կազմակերպել հնագիտական-հետախուզական անձնագրավորող արշավախմբեր Հայաստանի, Արցախի, Ջավախքի տարածքներում։ 1988 թվականին՝ Ղարաբաղյան շարժման սկզբում, հիդրոերկրաբանական և անտառագիտական արշավախմբի կազմում որպես հնագետ մեկնել է Արցախ։
1976-1977 թվականներին աշխատել է «Պիոներ» ամսագրում, 1977-1981 թվականներին՝ «Սովետական գրող» հրատարակչությունում, 1982-1984 թվականներին՝ Պատմաճարտարապետական հուշարձանների գլխավոր վարչությունում, 1984-1989 թվականներին՝ ՀԽՍՀ գիտությունների ակադեմիայում։ 1990 թվականից զբաղվում է կինոգործունեությամբ։ 1989-2000 թվականներին աշխատել է Հայաստանի գրողների միությունում։ Զբաղեցրել է ՀՀ ԳԱԱ աշխարհագրական ընկերության անձնագիտական արշավախմբի պետի պաշտոնը։


== Ստեղծագործական ուղի ==
Հեղինակ է արցախյան ազատամարտի փաստավավերագրական ֆիլմերի սցենարների։ Առաջին անգամ տպագրվել է 1968 թվականին։ Տեր-Ղազարյանի պատմվածքները, վիպակները, հոդվածները, թարգմանությունները տպագրվել են հանրապետության պարբերական և գրական մամուլում («Գարուն», «Նորք», «Նոր-Դար», «Լիտերատուրնայա Արմենիա»)։ Հեղինակ է պիեսների, թարգմանել է նաև պիեսներ, որոնք բեմադրվել են Երևանի և Հայաստանի տարբեր շրջանների թատրոններում։ Տեր-Ղազարյանի ստեղծագործությունները թարգմանվել են ռուսերեն, լեհերեն, լիտվերեն։ Նրա սցենարներով և տեքստերով ներկայումս նկարահանվում է ֆիլմաշար՝ «Հայրենիքս Հայաստան», «Հայկ» կինոստուդիա։


== Երկեր ==
Թացուչորի և նրա որդիների զարմանահրաշ արկածները մեր օրերում (հեքիաթ), Երևան, 2004։
Լուսնի հեքիաթները, Երևան,1999։
Արքայադրամ (վեպ), Երևան,1995։
Փնտրողների արշավանքը (վիպակ), Երևան,1980։
Երգ սիրո (սովետական ժողովուրդների սիրո պոեզիայի անթոլոգիա, 2-րդ հատոր), Մոսկվա, 1972։


== Սցենարներ ==
Դիմակայում – 2009
Կապուտաչյա առասպել – 2008
Հայոց պատմություն 1-9 ֆիլմեր – 2004
«Հայրենիքս Հայաստան» ֆիլմաշար – 2004
Օրենք և իրավունք – 2000
Վկայություն – 1997
Բարև ձեզ – 1994
Ցեղի կանչը – 1994
20 օր Արցախում – 1993
Վանի ճանապարհը Բերդաձորով – 1992
Թիրախ – 1991
Հայաստան – 1990


== Պարգևներ ==
«Համազգային հայ կրթական և մշակութային միության» մրցանակ` «Արքայադրամ» վեպի համար, 1995


== Ծանոթագրություններ ==
Էլի Սաաբ

Էլի Սաաբ (արաբ․՝ إيلي صعب‎‎, ծնվել է՝ 4 հուլիսի, 1964), երբեմն ճանաչվում է որպես  'ES', լիբանանցի դիզայներ։ Նրա հիմնական արհեստանոցը Լիբանանում է, ունի արհեստանոցներ նաև Միլանում և Փարիզում։


== Վաղ կյանքը ==
Էլի Սաաբը փայտավաճառի որդի է, ով մեծացրել է հինգ երեխա Դամուրում՝ հարավային ափամերձ Բեյրութի արվարձանում։


== Գործունեություն ==
1982-ին, Սաաբը 15 աշխատողների հետ թողարկեց իր Բեյրության հիմքով նորաձևության ապրանքանիշը, երբ ինքը 18 տարեկան էր։ Սկզբում իր արհեստանոցը մասնագիտացված էր հարսանյաց ոլորտում, նա կարում էր հարսանյաց զգեստներ օգտագործելով թանկ կտորներ, ժանյակներ, մանր ասեղնագործություններ, մարգարիտներ, բյուրեղներ և  մետաքսաթելեր։Բեյրութում նա համբավ ձեռք բերեց իր թաղամասի կանանց համար զգեստներ արելով, և շուտով համբավը մեծացվեց բարձր դասի կանանց կողմից, ովքեր սկսեցին նկատել նրա ոճերը։


== Անձնական կյանքը ==
Սաաբը հանդիպեց իր ապագա կնոջը՝ Քլոդինին, երբ նրա մայրը գնեց իր կարած զգեստներից մեկը։ Նրանք ամուսնացան երեք տարի հետո։ Այժմ նրանք երեք որդիների ծնողներ են, ովքեր ապրում են Ժնևում։
Սաաբն ունի երեք տուն Լիբանանում. մի հին տուն Բեյրութի Գեմմայզե տաղամասում, մի տուն Ռաբիեում և շվեյցարական տնակ Ֆաքրայում։ Սեփականություններ ունի նաև Ֆրանսիայում և Շվեյցարիայում։


== Ծանոթագրություններ ==
Բդելոստոմա

Բդելոստոմա (լատ.՝ Eptatretus stoutii), բոլորաբերանավորների դասի լորձունների կարգին պատկանող քորդավոր կենդանի։ Չափազանց մեծ նմանություն ունի բոլորաբերանավորների դասի ներկայացուցիչ սովորական լորձունին։
Արդյունաբերական կամ տնտեսական որևէ նշանակություն չունի և սննդի համար միսը բոլորովին պիտանի չէ։ Մակաբուծությունը բդելոստոմայի կենսակերպի անբաժանելի մասն է։ Այս բոլորաբերանավորները լուրջ վնաս են հասցնում հատկապես ձկնաբուծությանը։


== Տարածվածություն ==
Բդելոստոմաները տարածված են Ամերիկայի հյուսիսային և կենտրոնական հատվածներում՝ Կանադայից մինչև Մեքսիկա։
Բնակվում են հիմնականում տիղմի մեջ։ Ապրում են ծովի մակարդակից 16-ից մինչև 966 մետր բարձրություններում։ Իր բնակության արեալներում տեսակը տարածված է մեծ քանակությամբ։


== Նկարագրություն ==
Բդելոստոման մակաբույծ կյանք վարող երկար և մերկ մարմնով կենդանի է՝ որդի նմանությամբ։ Սովորական լորձունից տարբերվում է միայն ֆիզիոլոգիական և մորֆոլոգիական կառուցվածքով։
Լողակներ ունի միայն մեջքի և պոչի հատվածներում։ Բդելոստոմայի մաշկը հարուստ է լորձային գեղձերով։ Լինելով մակաբույծ կենդանի` բդելոստոմաները լուրջ վնաս են հասցնում ձկնային տնտեսություններին։ Նա գլխով խրվում է ճառագայթալողակավոր ձկների մարմնի մեջ և լափում նրա բոլոր ներքին օրգանները։
Մարմնի ընդհանուր երկարությունը կազմում է 50 սմ։ Մարմինն ունի համաչափ կառուցվածք։


== Ծանոթագրություններ ==
Սեն Ժորժ դը Դիդոն

Սեն Ժորժ դը Դիդոն (ֆր.՝ Saint-Georges-de-Didonne), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ռուայան Էստ կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17333։


== Բնակչություն ==
Համայնքի բնակչությունը 2010 թվականին կազմում էր 5071 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Ժորժ դը Դիդոն (ֆր.)
Վերխովկա (այլ կիրառումներ)

Վերխովկա, կարող է վերաբերել՝

Վերխովկա - գյուղ, Ուկրաինայի Վիննիցայի մարզի Բառի շրջանում
Վերխովկա - գյուղ, Ուկրաինայի Վիննիցայի մարզի Տրոստյանեցի շրջանում
Վերխովկա - գյուղ, Ուկրաինայի Վոլինի մարզի Լուցկի շրջանում
Ռայխերսբոյերն

Ռայխերսբոյերն  (գերմ.՝ Reichersbeuern), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 2230 մարդ (ըստ 2010 թվականի դեկտեմբերի 31-ի)։ Տարածքը կազմում է 15,41 կմ²։ Պաշտոնական կոդ՝ 09 1 73 140։


== Ծանոթագրություններ ==


== Արտաքին հղումներ ==
պաշտոնական կայք
7 Days of Funk

«7 Days of Funk», Dâm-Funk-ի և Snoopzilla-ի (Նա նույն Snoop Dogg/Snoop Lion-ն է), ստուդիական ալբոմ, թողարկված 2013 թվականի դեկտեմբերի 10-ին՝ Stones Throw Records-ի միջոցով, և առաջին ալբոմն է, որտեղ Snoop-ը կատարող պրոդյուսերն է՝ սկսած իր նշանակալի և դեբյուտային Doggystyle ալբոմից։ Ալբոմը ձայնագրվել է 2013 թվականին The Compound և Funkmosphere Lab ստուդիաներում (Լոս-Անջելես)։
Ալբոմում նաև ներկայանում են Tha Dogg Pound խմբի անդամների երգերը՝ Daz Dillinger-ի և Kurupt-ի։ Ինչպես նաև լեգենդար թմբուկահար-վոկալիստ Սթիվ Արինգտոնը՝ Dâm-Funk-ի նոր աշխատակիցը։
Ընդհանրապես, ալբոմը արժանացել է դրական գնահատականների՝ երաժշտական քննադատների կողմից։


== Սինգլներ ==
Առաջին սինգլ «Faden Away»-ը թողարկվել է 2013 թվականի հոկտեմբերի 8-ին, Stones Throw Records լեյբլով՝ SoundCloud-ի միջոցով։ Ավելի ուշ՝ 2013 թվականի հոկտեմբերի 15-ին, այն հասանելի դարձավ նաև iTunes-ում։ 2013 թվականի հոկտեմբերի 21-ին Dâm-Funk-ը և Snoopzilla-ն կատարեցին իրենց սինգլը Jimmy Kimmel Live!-ում։ 2013 թվականի նոյեմբերի 5-ին հրապարակվեց ֆիլմ՝ հիմնված «Faden Away.»-ի վրա։


== Երգացանկ ==
Բոլոր երգերի պրոդյուսերն է Dâm-Funk-ը.

Հավելյալ«Hit Da Pavement» - հավելյալ վոկալ Bootsy Collins.
«Let It Go» պարունակում միջարկումներ «Feels So Real (Won’t Let Go)»-ից, որը գրվել է Պատրիս Ռուշենի և Ֆրեդի Վաշինգտոնի կողմից։


== Անձնակազմ ==
7 Days of Funk ալբոմի անձնակազմի ցանկը հաստատված է AllMusic-ի կողմից։


== Թողարկման պատմություն ==


== Ծանոթագրություններ ==
Փոքր Ավնյար

Փոքր Ավնյար  (ռուս.՝ Малый Авняр), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Մեծ Ավնյար գետի աջ ափին՝8,4 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010200112111100016793
Հիդրոլոգիական ուսումնասիրությունների կոդը - 111101679
Ավազանի կոդը - 10.01.02.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լև Արցիմովիչ

Արցիմովիչ Լև Անդրեևիչ (փետրվարի 12 (25), 1909 կամ 1909, Մոսկվա, Ռուսական կայսրություն - մարտի 1, 1973(1973-03-01), Մոսկվա, ԽՍՀՄ), խորհրդային ֆիզիկոս։ ՍՍՀՄ Գիտությունների ակադեմիայի ակադեմիկոս (1953), սոցիալիստական աշխատանքի հերոս (1969)։
1928 թվականին ավարտել է Բելառուսական համալսարանը (Մինսկ)։ 1930-1944 թվականներին աշխատել է ԽՍՀՄ գիտությունների ակադեմիայի ֆիզիկայի տեխնիկական ինստիտուտում, 1944 թվականից՝ ԽՍՀՄ Գիտությունների ակադեմիա ատոմային էներգիայի ինստիտուտում։ Հիմնական աշխատանքները վերաբերում են ատոմային և միջուկային ֆիզիկային։ Լև Արցիմովիչը Աբրահամ Ալիխանովի և Արտեմ Ալիխանյանի հետ ապացուցել է իմպուլսի պահպանման օրենքը էլեկտրոն-պոզիտրոն զույգի անիհիլացման ժամանակ (1936)։ Արցիմովիչ կարևոր աշխատանքներ ունի նաև էլեկտրոնային օպտիկայի բնագավառում։ Իզոտոպների բաժանման էլեկտրամագնիսական մեթոդը ԽՍՀՄ-ում առաջին անգամ մշակվել է Արցիմովիչի ղեկավարությամբ։ Աշխատակիցների հետ Արցիմովիչը հայտնաբերել է իմպուլսային լիցքաթափման կոշտ ճառագայթումը, առաջինը ստացել ջերմամիջուկային ռեակցիան կայուն քվազիստացիոնար պլազմայում։ Արժանացել է ԽՍՀՄ պետական (1953, 1971), լենինյան (1958) մրցանակների։ Պարգևատրվել է Լենինի չորս և երկու այլ շքանշաններով։ Արցիմովիչը ամերիկյան գիտությունների և արվեստի ակադեմիայի անդամ էր (1966)։


== Ծանոթագրություններ ==
Սերգեյ Օբրազցով

Սերգեյ Վլադիմիրովիչ Օբրազցով (ռուս.՝ Серге́й Влади́мирович Образцо́в, հունիսի 22 (հուլիսի 5), 1901, Medvedkovo, Մոսկվա - մայիսի 8, 1992(1992-05-08)[…], Մոսկվա, Ռուսաստան), ռուս խորհրդային թատերական գործիչ, դերասան, ռեժիսոր։ ԽՍՀՄ ժողովրդական արտիստ (1954)։ Սոցիալիստական աշխատանքի հերոս (1971)։ 
1918-1926 թվականներին սովորել է Վխուտեմասի գեղանկարչության, ապա գրաֆիկայի ֆակուլտետում։ 1922-1930 թվականներին՝ ՄԳԱԹ-ի երաժշտական ստուդիայի (1926 թվականից՝ Նեմիրովիչ-Դանչենկոյի անվան երաժշտական թատրոն), 1930-1936 թվականներին՝ 2-րդ ՄԳԱԹ-ի դերասան։ Առաջին անգամ տիկնիկներով ելույթ է ունեցել 1920 թվականին։ 1930-ական թվականների կեսին արդեն էստրադայի ճանաչված արտիստ էր։ Հանդես է եկել «տիկնիկներով ռոմանսներ» պարոդիական ժանրով։ 1931 թվականին գլխավորել է Տիկնիկային պետական կենտրոնական թատրոնը, մշակել այդ թատրոնի տեսությունը և մեթոդիկան, ստեղծել խաղացանկը, դաստիարակել դերասանների և ռեժիսորների կադրեր։ Բեմադրություններից են
Երեխաների համար.

Սպերանսկու «Կաշտանկա» (1935)
Տարախովսկայայի «Ձկան հրամանով» (1936)
Գեռնետի «Ալադինի լամպը» (1940)
Մարշակի «Միստր Թվիստր» (1961),Մեծերի համար.

Սպերանսկու «Արքա-եղջերուն» (1943)
Շտոկի «Արտասովոր համերգ» (1946)
Շտոկի «Աստվածային կատակերգություն» (1961)։


== Աշխատանք ==
1956 թվականից աշխատում է նաև կինոյում (սցենարիստ և ռեժիսոր)։ 1976 թվականից՝ Տիկնիկավարների միջազգային միության և այդ կազմակերպության սովետական կենտրոնի (1958 թվականից) պրեզիդենտ։ 1935 թվականից (ընդհատումներով) զբաղվում է մանկավարժությամբ (պրոֆեսոր՝ 1973 թվականից)։ Հյուրախաղերով Երևանում հանդես է եկել 1978 թվականին։


== Մրցանակներ, շքանշաններ ==
Լենինյան մրցանակ (1984), ԽՍՀՄ պետական մրցանակ (1946) և ՌԽՖՍՀ Ստանիսլավսկու անվան պետական (1967) մրցանակներ։ Պարգևատրվել է Լենինի 2 և 2 այլ շքանշաններով։


== Ծանոթագրություններ ==
Սեղանք

Անվան այլ կիրառումների համար տե՛ս՝ Սեղանք (այլ կիրառումներ)Սեղանք, գյուղ Արևմտյան Հայաստանում, Խարբերդի վիլայեթի Մեծկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կարավգետ (գետ)

Կարավգետ, գետ Հայաստանի Սյունիքի մարզում։ Սկիզբ է առնում Մեղրու լեռների հարավային լանջերից և ձախից միախառնվում Արաքսին։ Երկարությունը՝ 13 կմ։ Կարավգետի մեջ ընկող միակ գետը Սնկուր գետակն է։


== Ծանոթագրություններ ==
Վերվիշչե

Վերվիշչե (ռուս.՝ Вервище), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոմանովկա (գյուղ, Զենկովի շրջան)

Անվան այլ կիրառումների համար տե՛ս՝ ՌոմանովկաՌոմանովկա (ուկրաիներեն՝ Романівка), գյուղ Ուկրաինայի Պոլտավայի մարզի Զենկովի շրջանում։ Հիմնադրվել է 1650 թվականին։
2001 թվականի տվյալներով Ռոմանովկա գյուղում բնակվում էր 133 մարդ։ Բնակավայրը զբաղեցնում է 1329 կմ² տարածք։ Բնակչության խտությունը կազմում էր 100,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիր Սոկոլով (բանաստեղծ)

Վլադիմիր Նիկոլայի Սոկոլով (1928—1997), (ապրիլի 18, 1928(1928-04-18), Likhoslavl, գ. Վեշկի, Տվերի նահանգ, ՌԽՖՍՀ, ԽՍՀՄ - հունվարի 24, 1997(1997-01-24), Մոսկվա, Ռուսաստան), ռուս խորհրդային բանաստեղծ, էսսեիստ և թարգմանիչ։


= Կենսագրություն =
Ծնվել է 1928 թվականի ապրիլի 18-ին Լիխոսլավլ քաղաքում (Այժմ ՝ Տվերի մարզ) զինվորական ինժեներ Նիկոլայ Սեմենի Սոկոլովի ընտանիքում (1903-1964)։  Անտոնին Յակովլևնա Սոկոլովի մայրը (1904-1980) արխիվագետ է, 1920-1930-ական թվականների հայտնի երգիծաբան գրողի քույրն է Միխայիլ Կոզիրյովա]]։
Կոզիրյովի ընտանիքում ստեղծվել են իրենց գրական ավանդույթները։  Մասնավորապես, Ա. Յ. Սոկոլովը տարված էր Ալեքսանդր Բլոկի պոեզիայով և հին հավատով սպասելով որդու ծնունդին՝ վերընթերցում էր նրա բանաստեղծությունները։
Առաջին բանաստեղծությունները Վլադիմիր Սոկոլովի կողմից գրվել են ութ տարեկանում։ Ավագ դասարաններում Սոկոլովը ընկերոջ՝ Դավիթ Լանգեի հետ հրատարակում է մի քանի ձեռագիր մատյաններ՝ «XX դար» (1944) և «Լուսաբացին» (1946)։ Միևնույն ժամանակ նա այցելում է խորհրդային բանաստեղծուհու՝ Ելենա Բլագինա]]յի գրական խմբակը։ 1947 թվականին. Սոկոլովը ընդունվել է Վասիլի Կազինայի գրական ինստիտուտի սեմինարիան։ Վլադիմիր Սոկոլովը ինստիտուտը ավարտել է 1952 թվականին։
Նա «Ընկերոջ հիշատակին» առաջին բանաստեղծությունը հրապարակվել է «Կոմսոմոլսկայա պրավդա»յում (1948, հուլիսի 1)։ Դեբյուտն անուշադրության չի մատնվել Ստեփան Շիպաչևի կողմից։  
Առաջին գիրքը, որը Սոկոլովը ցանկանում էր անվանել «Թևեր», լույս է տեսել 1953 թվականին «Առավոտը ճանապարհին» խորագրի ներքո։ 
1955 թվականին բանաստեղծն ամուսնացել է բուլղարացի Հենրիետ Խրիստևնա Պոպովայի հետ, ով 1954 թվական]]ին ավարտել է Մոսկվայի պետական համալսարանի փիլիսոփայական բաժինը։ Շատ թարգմանվել է բուլղարերեն։ 1960 թվականին լույս է տեսել «Բանաստեղծություններ Բուլղարիայից» գիրքը։  1961 թվականին Խ. Պոպովան ինքնասպան է եղել։ Սոկոլովը երկու երեխա է ունեցել՝ Անդրեյը և Սնեժանան, որոնց դաստիարակությամբ զբաղվել են բանաստեղծի մայրը և նրա քույրը՝ արձակագիր Մարինա Սոկոլովան։
Սոկոլովի երկրորդ կինը' Մարիաննա Եվգենիևնա Ռոգովսկայան, եղել է գրականագետ և բանասեր, երկար տարիներ գլխավորել է Պետական գրական թանգարանը։
Սոկոլովի շատ բանաստեղծություններ նվիրված են տվերյան երկրին։ Նրանց թվում են «Կայանում» (1950), «Երեկոն հայրենիքում» (1951), «Ծայրամաս» (1953), «Դաշտերի աստղը» (1963), «Լավագույն տարիները ես ապրել եմ» (1972), «Դեռ ինչ-որ տեղ շոգեքարշներ էին» (1984)։
Սոկոլովը ԽՍՀՄ պետական մրցանակի դափնեկիր է (1983), ստացել է Վապցարովի անվան միջազգային մրցանակ (1989), Ա.Պուշկինի Ռուսաստանի պետական մրցանակի առաջին դափնեկիրն է (1995), պարգևատրվել է Լերմոնտովի միջազգային մրցանակով (1996), արժանացել է բազմաթիվ պետական մրցանակների (ԽՍՀՄ, Ռուսաստանի Դաշնության)։
Լիխոսլավլ-ում 2002 թվականին Վլադիմիր Սոկոլովի անունով կոչվել է կենտրոնական շրջանային գրադարանը, որի մոտ տեղադրված է բանաստեղծի հուշաքարը։
Ապրել է Աստրախանի նրբանցքում՝ N 5 տանը և հայտնի գրողների տանը Լավրուշինսկի նրբանցքում։ Մահացել է 1997 թվականի հունվարի 24-ին։  Թաղված է Կունցևսկի գերեզմանատանը։ 

։


== Ծանոթագրություններ ==
Զեդա Բախվ

Զեդա Բախվ (վրաց.՝ ზედა ბახვი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 150 մետր բարձրության վրա։ Շրջկենտրոն Օզուրգեթից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմել է 839 մարդ։ Գյուղը բնակեցված է վրացիներով։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տես նաև ==
Քվեդա Բախվ


== Ծանոթագրություններ ==
Ֆեռնանդո Նավարո

Ֆեռնանդո Նավարո Կորբաչո (Fernando Navarro Corbacho, հունիսի 25, 1982(1982-06-25)[…], Բարսելոնա, Իսպանիա), իսպանացի ֆուտբոլիստ, պրոֆեսիոնալ ֆուտբոլի Եվրոպայի 2008 թ. առաջնության ոսկե մեդալակիր։
Ծնվել է Կատալոնիայի Բարսելոնա քաղաքում։ Իսպանիայի ֆուտբոլի Բարձրագույն լիգայում (Լա Լիգա) սկսել է խաղալ 2001 թվականից, Բարսելոնայի թիմի կազմում։ 2008 թ. հուլիսի 18-ից անցել է Սևիլյա ՖԱ՝ 5 տարվա պայմանագրով։ Պայմանագրի արժեքն է € 5 մլն։ Սևիլյա ՖԱ-ում խաղում է որպես ձախ պաշտպան, «3» համարի տակ։ 2008 թվականից Նավառոն նաև Իսպանիայի ֆուտբոլի ազգային հավաքականի անդամ է։


== Ակումբային գործունեություն ==


== Ծանոթագրություններ ==


== Արտաքին հղումներ ==
Նավառոյի ֆուտբոլային վիճակագրությունը
Մխում

Մխում, նյութերի ջերմամշակման տեսակ (տաքացում, ապա արագ հովացում), որի նպատակը նյութի բարձր ջերմաստիճանային վիճակի հաստատումն է կամ նրա դանդաղ հովացման ժամանակ ընթացող անցանկալի պրոցեսների կանխումըː Մխման կարելի է ենթարկել միայն այնպիսի նյութեր, որոնց հավասարակշիռ վիճակը բարձր ջերմաստիճանում տարբերվում է հավասարակշիռ վիճակից ցածր ջերմաստիճանում (օրինակ, բյուրեղային կառուցվածքով)։ Մխոցից հետո նյութը գտնվում Է, այսպես կոչված, անհավասարակշիռ կառուցվածքային վիճակում, որը հատուկ չէ տվյալ նյութին նորմալ ջերմաստիճանում (20 °C)։ Մխման հետևանքով առաջացող կառուցվածքները լոկ հարաբերականորեն են կայուն (տաքացնելիս անցնում են ավելի կայուն վիճակի)։ Մխման ենթարկվող նյութերի առավել խոշոր խումբ են կազմում պողպատները։ Կատարվում է նաև հնացող, կարգավորվող ու միաֆազ համաձուլվածքների և մաքուր մետաղների մխումներ։ Հեղուկի մխման միջոցով կարելի է կասեցնել նրա բյուրեղացումը։ Այս դեպքում նրա արդյունքը հեղուկի անցումն է ապակենման վիճակի։ Որոշ համակարգերի համար այն հնարավոր է հեղուկ վիճակից։ Այդպիսի մխման շնորհիվ կարելի է վերացնել լիքվացիան։